**Vyhlásenie výberového konania a určenie výberových kritérií pre voľbu riaditeľa Domova sociálnych služieb sv. Michala n. o. Závod**

Obec Závod, zastúpená starostom obce Ing. Petrom Vrablecom vyhlasuje výberové konanie

na obsadenie pozície, riaditeľ neziskovej organizácie DSS sv. Michala n. o.

**Miesto výkonu práce:** Dom sociálnych služieb sv. Michala n. o., 908 72 Závod
**Náplň práce:** riadiť, organizovať a kontrolovať činnosť zariadenia
**Termín nástupu:** 1. 3. 2014
**Druh pracovného pomeru:** hlavný pracovný pomer

Kvalifikačné predpoklady:  **vysokoškolské vzdelanie II. stupňa**

Kritériá a požiadavky na uchádzačov:

* znalosť zákonov a ostatných všeobecne záväzných predpisov z oblasti poskytovania sociálnych služieb (zákon č. 213/1997 Z. z. o neziskových organizáciách, zákon č. 448/2008 Z. z. o sociálnych službách a pod.)
* aktívna práca s PC a inými bežne používanými komunikačnými technológiami
* organizačné schopnosti
* prax v oblasti poskytovania sociálnych služieb a v oblasti neziskových organizácií výhodou
* morálna a občianska bezúhonnosť
* vodičský preukaz skupiny B

Zoznam požadovaných dokladov:

* prihláška do výberového konania
* profesijný životopis
* výpis z registra trestov nie starší ako 3 mesiace
* overená kópia dokladu o najvyššom dosiahnutom vzdelaní
* doklady preukazujúce odbornú prax uchádzača
* zámer rozvoja DSS (rozsah maximálne 5 normostrán)
* písomný súhlas uchádzača k použitiu osobných údajov pre potreby výberového konania

Prihlášku do výberového konania spolu s požadovanými dokladmi je potrebné **doručiť osobne alebo poštou** na adresu: Obecný úrad, Sokolská 243, 908 72 Závod, v obálke označenej heslom: **“Výberové konanie – riaditeľ n. o. – neotvárať”, do 31. 1. 2014 do 12.00 hodiny.** Uchádzači budú na výberové konanie písomne pozvaní. Výberové konanie bude prebiehať formou ústneho pohovoru. Podmienkou nástupu je zvolenie vybraného uchádzača správnou radou DSS sv. Michala n. o., Závod.

*V Závode, dňa 08.01.2014 Ing. Peter Vrablec v. r. – starosta obce*